150 



af Vandmangel, netop som den første svære Regnbyge 

 faldt; faa Timer efter saa han en Del Ampullarier (store 1 

 Ferskvandssnegle , der aande baade ved Gjæller og 

 Lunger) i en aaben vandfyldt Grøft i fuldt Arbeide med 

 at lægge deres lange Æggesnore. Da de faldt i Dvale, 

 vare Æggene altsaa fuldt udviklede i deres Legemer, 

 men saa snart Regnfaldet vakte dem til Liv, begyndte de 

 strax paa Forplantningsværket. Hvorfor skulde da ikke 

 Ferskvandsfiskene i Ostindien holde Sommerdvale paa 

 samme Maade? Rimeligvis have de ogsaa deres Æg 

 fuldfærdige, naar deres Dvaleliv begynder, og skride til 

 at lægge dem, saa snart den vaade Aarstid atter vækker 

 dem til Liv. Emerson Tennant fik paa Ceylon en 

 Anabas, som man havde udgravet af Bunden paa en 

 udtørret Dam halvanden Fod under Overfladen; og af 

 en engelsk Embedsmand, Hr. Whiting, blev det ham 

 meddelt, at han to Gange havde været til Stede, naar 

 Bønderne havde opgravet Fisk. Jordbunden var haard 

 og fast, men Klumperne faldt fra hinanden, naar de 

 bleve kastede op med Spaden; Fiskene kom til Syne 

 friske og helt udvoxede (9 — 12 Tommer lange), og 

 saa snart de kom frem for Dagens Lys, smækkede de sig 

 med Kraft op fra Jorden. — Heuglin medbragte fra sit 

 Ophold i Øst-Afrika en ny Mallefisk (Clarotes Heuglini), 

 som kom for Dagslyset ved Brøndgravning i Steppen, i 

 6^ — 8 Fods Dybde, i bedste Velbefindende. Man var 

 endnu ikke naaet ned til Vandet, men kunde allerede 

 spore Fugtigheden i det Ler, der omgav Fisken. H. for- 

 synede den med Vand og saa den bevæge sig i det 

 med samme Lethed som andre Fiske; senere bragte han 

 den paa tørt Land igjen og saa til sin Forbavselse, at 



